Εκδήλωση παρουσίασης 'The Tavros Project
2024-06-12 10:30 - 14:30 (Europe/Athens) | Ίδρυμα Μιχάλης Κακογιάννης, Πειραιώς 206, Ταύρος, Αθήνα, Ελλάδα
Το Ελληνικό Ινστιτούτο Παθητικού Κτιρίου– ΕΙΠΑΚ σε συνεργασία με το Δήμο Μοσχάτου-Ταύρου, το Δήμο Αθηναίων και την Αθηναϊκή Ενεργειακή Συμμαχία διοργανώνουν εκδήλωση για την παρουσίαση του Tavros Project και τους δρόμους, που ανοίγει για τις μεγάλης κλίμακας ενεργειακές ανακαινίσεις στην Αττική και όχι μόνο.
Η εκδήλωση θα πραγματοποιηθεί την Τετάρτη 12 Ιουνίου (11:30 πμ, Ίδρυμα Μιχάλης Κακογιάννης αίθουσα 583), ακριβώς απέναντι από την πολυκατοικία που ανακαινίζεται, και οι συμμετέχοντες θα μπορούν να επισκεφθούν το έργο μετά την εκδήλωση.
Το ‘The Tavros Project’ αφορά την ενεργειακή αναβάθμιση μιας προσφυγικής πολυκατοικίας, η οποία θα γίνει η πρώτη ανακαινισμένη πολυκατοικία στην Ελλάδα, που θα παράγει περισσότερο ρεύμα από όσο θα καταναλώνει.
Όλο το έργο υλοποιείται από ευρωπαϊκό πρόγραμμα και χορηγίες και γίνεται εντελώς δωρεάν για τους ενοίκους της πολυκατοικίας.
Σύνδεσμος για συμμετοχή στην εκδήλωση:
https://docs.google.com/forms/d/e/1FAIpQLSe20z8DKpa5K4Ew6YII9-GKLfEqDRm2avJb9b6vhuuWzNX01Q/viewform

nZEB Roadshow Αθήνα
2023-05-16 08:00 - 2023-05-17 17:00 (Europe/Athens) | INNOVATHENS, ΠΕΡΑΙΩΣ 100, ΑΘΗΝΑ , 118 54, Ελλάδα
Μετά από μία μεγάλη περιοδεία σε πολλές πόλεις της Ελλάδας, το nZEB Roadshow φτάνει και στην Αθήνα, αυτή τη φορά, με ένα διαφορετικό πρόγραμμα, που είναι εστιασμένο στις ανάγκες των επαγγελματιών και πιο συγκεκριμένα στην Θερμομόνωση και τα Κουφώματα.
Την Τρίτη 16 και την Τετάρτη 17 Μαΐου, σύσσωμο το ΕΙΠΑΚ, η TUV NORD καθώς και εκπρόσωποι όλων των εταίρων του nZEB Roadshow, θα βρίσκονται στην καρδιά της πρωτεύουσας, στο Innovathens, στην Τεχνόπολη, όπου θα συναντηθούν εταιρίες, φορείς και επαγγελματίες του χώρου της κατασκευής, για να γνωριστούν, να συζητήσουν και να ανταλλάξουν απόψεις συμμετέχοντας σε θεματικές συζητήσεις στρογγυλής τραπέζης.
Θα προηγηθεί τη Δευτέρα 15/5 διάλεξη στελεχών του ΕΙΠΑΚ στο Πολυτεχνείο, στο μεταπτυχιακό “Παραγωγή και Διαχείριση Ενέργειας” στο μάθημα “Διαχείριση Ενέργειας και Διοίκηση Έργων” της σχολής Ηλεκτρολόγων Μηχανικών
Το nZEB Roadshow είναι ένα από τα πιο σημαντικά και επίκαιρα ευρωπαϊκά προγράμματα για την εξοικονόμηση ενέργειας στα σπίτια, που διοργανώνεται από το Ελληνικό Ινστιτούτο Παθητικού Κτιρίου (http://eipak.org), και ενημερώνει το κοινό σχετικά με τα Κτίρια Σχεδόν Μηδενικής Κατανάλωσης Ενέργειας και το πρότυπο του Παθητικού Κτιρίου.
Η συμμετοχή είναι δωρεάν
Φόρμα συμμετοχής: https://bit.ly/athensnzeb

nZEB Roadshow Αίγινα
2022-07-07 - 2022-07-09
Την Αίγινα από τις 7 έως και τις 9 Ιουλίου – το πρώτο νησί του roadshow για τον Ιουλιο- θα επισκεφθεί το ΕΙΠΑΚ, σε συνεργασία με την Ένωση Ελλήνων Φυσικών, στο πλαίσιο του ευρωπαϊκού προγράμματος nZEB Roadshow, με παρουσιάσεις και εργαστήρια για το ευρύ κοινό και επαγγελματίες του κλάδου, καθώς και ομιλίες, παιχνίδια και βιβλία comics για μικρούς και μεγάλους.
Θα πραγματοποιηθεί επίσης, επίσκεψη σε παθητικό σπίτι, για να παρουσιαστεί από κοντά ο τρόπος λειτουργίας του και θα γίνει συζήτηση με τους ενοίκους του.
Η εκδήλωση απευθύνεται σε μηχανικούς, τεχνικούς και απλούς πολίτες έχουν την περιέργεια να μάθουν τι είναι το κτίριο nΖΕΒ. Σε κάθε περίπτωση τα στελέχη του ΕΙΠΑΚ θα είναι εκεί πρόθυμα για συζήτηση, ενημέρωση και κατάρτιση.
Όλες οι εκδηλώσεις τελούν υπό την αιγίδα του Υπουργείου Περιβάλλοντος και Ενέργειας και της Τράπεζας της Ελλάδος και έχουν ως στόχο, οι ειδικοί και το ευρύ κοινό να γνωρίσουν από κοντά τα Κτίρια Σχεδόν Μηδενικής Κατανάλωσης Ενέργειας και το πρότυπο του Παθητικού Κτιρίου.
Πληροφορίες: 211 4081109
Φορμα συμμετοχής: https://docs.google.com/forms/d/1nfQGZiwlHT-HJkEP6txt9AdygKtjr-OReaSv_0xzEFc/viewform?edit_requested=true

ΕΙΠΑΚ - Δωρεάν εργαστήριο για την νέα εποχή κατασκευών
2022-05-05 16:00 - 19:30 (Europe/Athens) | Τεχνόπολης Δήμου Αθηναίων
Το ΕΙΠΑΚ διοργανώνει δωρεάν εργαστήριο με θέμα την προκατασκευή και τις γρήγορες και οικονομικά προσιτές επεμβάσεις στις ενεργειακές αναβαθμίσεις κτιρίων, την Πέμπτη 5/5/2022 στις 16:00 στον Kόμβο Καινοτομίας και Επιχειρηματικότητας της Τεχνόπολης Δήμου Αθηναίων – Innovathens.
Σύμφωνα με ανακοίνωση θα συζητηθούν τα παρακάτω θέματα: «Μπορεί να υπάρξει προκατασκευή στην ανακαίνιση; Πόσο γρήγορα και οικονομικά προσιτά μπορεί να γίνει μια ενεργειακή αναβάθμιση με ελάχιστη όχληση των ενοίκων; Μπορούν τα ελληνικά σχολεία να αναβαθμιστούν ενεργειακά γρήγορα και τυποποιημένα;
Η μεγάλης κλίμακας δημιουργία κτιρίων σχεδόν μηδενικής ενεργειακής κατανάλωσης – νεόδμητων ή και υφιστάμενων – θα αποτελέσει μία από τις κυριότερες προκλήσεις του κατασκευαστικού τομέα στο δρόμο για την εκπλήρωση των ενεργειακών και κλιματικών στόχων της Ευρώπης του 2020 και 2030.
Η προώθηση υψηλής ποιότητας, εξαιρετικά αποδοτικών προσεγγίσεων ανακαίνισης καθώς και η υιοθέτηση τους είναι ύψιστης σημασίας.
Για περισσότερες πληροφορίες σχετικά με την εκδήλωση, καλέστε μας στο 211 4081109.
Εγγραφές :
https://docs.google.com/forms/d/e/1FAIpQLSdLxq7c9OA8OxPVtNo8HonJOCCNVTwtKMF7c0SonOh8ZR1rUg/viewform
Δωρεάν εργαστήριο για τη νέα εποχή κατασκευών

Σεμινάριο Πιστοποίησης Σχεδιαστών Παθητικών Κτιρίων (CEPH 10)
2016-05-23 15:00 - 2016-05-27 20:00, 2016-05-16 15:00 - 2016-05-20 17:00, 2016-05-09 15:00 - 2016-05-13 20:00 (Europe/Helsinki) | Νέες εγκαταστάσεις του ΕΙΠΑΚ, Αναστάσεως 112, Αθήνα, Παπάγου, Ελλάδα
Νέο σεμινάριο, καθώς και διαγωνισμό πιστοποίησης σχεδιαστών παθητικών κτιρίων στην Αθήνα, ανακοίνωσε το Ελληνικό Ινστιτούτο Παθητικού Κτιρίου – ΕΙΠΑΚ.
Το σεμινάριο το οποίο είναι διάρκειας 65 ωρών, θα διεξαχθεί στην Αθήνα, στις νέες εγκαταστάσεις του ΕΙΠΑΚ (Αναστάσεως 112 , Παπάγου), στις παρακάτω ημερομηνίες:
Σεμινάριο (CEPH 10): Απευθύνεται κύρια σε ενδιαφερόμενους από την Αττική. Θα διεξαχθεί απογεύματα εργάσιμων ημερών. – Δευτέρα 9/5 έως και Παρασκευή 27/5/2016 απογεύματα εργάσιμων ημερών. Πληροφορίες: http://www.eipak.org/ceph9-10

Σεμινάριο Πιστοποίησης Σχεδιαστών Παθητικών Κτιρίων (CEPH 9)
2016-05-20 15:00 - 2016-05-22 20:00, 2016-05-13 15:00 - 2016-05-15 20:00, 2016-05-06 15:00 - 2016-05-08 20:00 (Europe/Helsinki) | Νέες εγκαταστάσεις του ΕΙΠΑΚ, Αναστάσεως 112, Αθήνα, Παπάγου, Ελλάδα
Νέο σεμινάριο, καθώς και διαγωνισμό πιστοποίησης σχεδιαστών παθητικών κτιρίων στην Αθήνα, ανακοίνωσε το Ελληνικό Ινστιτούτο Παθητικού Κτιρίου – ΕΙΠΑΚ.
Το σεμινάριο το οποίο είναι διάρκειας 65 ωρών, θα διεξαχθεί στην Αθήνα, στις νέες εγκαταστάσεις του ΕΙΠΑΚ (Αναστάσεως 112 , Παπάγου), στις παρακάτω ημερομηνίες:
Σεμινάριο (CEPH 9): Απευθύνεται κύρια σε ενδιαφερόμενους από επαρχία. Θα διεξαχθεί τρία συνεχόμενα Σαββατοκύριακα: – Παρασκευή 6/5 απόγευμα έως και Κυριακή 8/5/2016 – Παρασκευή 13/5 απόγευμα έως και Κυριακή 15/5/2016 – Παρασκευή 20/5 απόγευμα έως και Κυριακή 22/5/2016
Πληροφορίες: http://www.eipak.org/ceph9-10
